viešųjų ir pusiau viešųjų elektromobilių įkrovimo prieigų informacinėje sistemojeregistravimo tvarkos aprašo

3 priedas

**VIEŠŲJŲ IR PUSIAU VIEŠŲJŲ ELEKTROMOBILIŲ ĮKROVIMO PRIEIGŲ INFORMACINEI SISTEMAI DUOMENŲ TEIKIMO IR (AR) GAVIMO**

**SUTARTIS Nr. \_\_\_\_**

20 - - Nr. \_\_\_\_\_

Vilnius

Valstybės įmonė Lietuvos automobilių kelių direkcija, įmonės kodas 188710638, kurios registruota buveinė yra J. Basanavičiaus g. 36, Vilnius, duomenys apie įstaigą kaupiami
 ir saugomi Lietuvos Respublikos juridinių asmenų registre, atstovaujama
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal Valstybės įmonės Lietuvos automobilių kelių direkcijos įstatų, patvirtintų Lietuvos Respublikos susisiekimo ministro 2020 m. rugpjūčio 24 d. įsakymu Nr. 3-476, toliau vadinama Sistemos tvarkytoju, ir

*[įrašyti sutarties šalies pavadinimą, teisinę formą]*, įmonės kodas *[įrašyti]*, kurios registruota buveinė yra *[įrašyti visą adresą]*, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama *[įrašyti pareigas, vardą, pavardę]*, veikiančio pagal *[įrašyti atstovavimo pagrindą]*, toliau vadinama Teikėju, *(jei tai ūkio subjektų grupė – atitinkami duomenys apie kiekvieną partnerį),*

toliau kartu sutartyje vadinamos Šalimis, o kiekviena atskirai – Šalimi, sudarė šią sutartį, toliau vadinamą Sutartimi.

Sistemos tvarkytojas ir Teikėjas šioje Sutartyje susitaria dėl šių sąlygų:

**I. SUTARTYJE VARTOJAMI TERMINAI**

1.1. **Teikėjas** – viešųjų ir pusiau viešųjų elektromobilių įkrovimo prieigų operatorius.

1.2. **VEĮP** **Sistema** – Viešųjų ir pusiau viešųjų elektromobilių įkrovimo prieigų informacinė sistema – Valstybinės reikšmės kelių eismo informacinės sistemos modulis, skirta registruoti VEĮP viešųjų ir pusiau viešųjų elektromobilių įkrovimo prieigas ir jų operatorius.

1.3. **VEĮP** – viešųjų ir pusiau viešųjų elektromobilių įkrovimo prieiga.

1.4. **Ataskaitinis laikotarpis** – periodas nuo kalendorinio mėnesio 1 iki 14 dienos arba periodas nuo kalendorinio mėnesio 15 iki paskutinės mėnesio dienos.

1.5. **VEĮP duomenys** – Registravimo Viešųjų ir pusiau viešųjų elektromobilių įkrovimo prieigų informacinėje sistemoje tvarkos aprašo (toliau –Aprašas) IV skyriuje nurodyti statiniai ir dinaminiai duomenys.

**II. SUTARTIES OBJEKTAS**

2.1. Vadovaudamasis šioje Sutartyje nustatytomis sąlygomis ir tvarka, Sistemos tvarkytojas įpareigoja Teikėją įregistruoti ir teikti VEĮP statytinius ir dinaminius (toliau – Paslaugos), taip kaip nurodyta Apraše.

2.2. Pagal šią Sutartį Sistemos tvarkytojas įsipareigoja Teikėjo teikiamus duomenis saugoti, tvarkyti ir teikti viešai ir neatlygintinai per VEĮP Sistemą.

**III. SUTARTIES SUDARYMO IR VYKDYMO SĄLYGOS.**

3.1. Teikėjas raštu kreipiasi į Sistemos tvarkytoją dėl Sutarties sudarymo ir informuoja Sistemos tvarkytoją apie savo valdomas VEĮP.

3.2. Per 3 darbo dienas nuo Teikėjo kreipimosi Sistemos tvarkytojas išnagrinėja Teikėjo pateiktą informaciją ir, remdamasis jo pateiktais duomenimis, išduoda jam ir jo valdomoms VEĮP operatoriaus ir VEĮP identifikacinius kodus.

3.3. Teikėjui suteikiami VEĮP operatoriaus ir VEĮP identifikacinius kodai, kai Teikėjas tenkina visus jam keliamus Aprašo reikalavimus;

3.4. Teikėjas, neatitinkantis Sutarties 3.3 papunktyje numatytų kriterijų, įsipareigoja juos pašalinti per 15 darbo dienų.

3.5. Teikėjui, nesilaikant 3.4 papunktyje nustatytų terminų, Sistemos tvarkytojas turi teisę apriboti Teikėjui galimybę teikti VEĮP duomenis į VEĮP Sistemą.

**IV. KITOS ŠALIŲ TEISĖS IR PAREIGOS**

4.1. Sistemos tvarkytojo teisės ir pareigos:

4.1.1. Sistemos tvarkytojas įsipareigoja suteikti Teikėjui galimybę naudotis VEĮP sistema, kuri yra Valstybinės reikšmės kelių eismo informacinėje sistemos modulis (toliau – EIS) Sutarties galiojimo laikotarpiu.

4.1.2. VEĮP Sistemos tvarkytojas įsipareigoja perduoti Teikėjui visus duomenis, informaciją ir dokumentus, kurie reikalingi tinkamam Paslaugos teikimui užtikrinti.

4.1.3. VEĮP Sistemos tvarkytojas įsipareigoja nagrinėti VEĮP Sistemos vartotojų skundus, susijusius su VEĮP paslaugų teikimu, išskyrus atvejus, kai šie skundai yra susiję su netinkamu Teikėjo įsipareigojimų, numatytų šioje Sutartyje, vykdymu.

4.1.4. VEĮP Sistemos tvarkytojas įsipareigoja informuoti VEĮP Sistemos vartotojus apie Sistemoje teikiamas paslaugas.

4.1.5. VEIP Sistemos tvarkytojas įsipareigoja nedelsdamas informuoti šios Sutarties Priede Nr. 1 nurodytus asmenis, apie Teikėjo nevykdomus įsipareigojimus, VEĮP Sistemos sutrikimus ir bet kokias aplinkybes, kurios gali turėti įtakos šios sutarties vykdymui.

4.1.6. Sutarties įsipareigojimų nevykdymas ar netinkamas vykdymas užfiksuojamas informaciniu pranešimu sistemoje ir elektroniniu laišku informuojamas Teikėjas. Teikėjui nepašalinus trūkumų per Sutarties 12.5 papunktyje numatytą terminą, Sistemos tvarkytojas turi teisę neleisti Teikėjui teikti duomenų į VEĮP Sistemą.

4.1.7. Sistemos tvarkytojas turi teisę tikrinti teikiamų Paslaugų eigą ir kokybę, nesikišdamas į Teikėjo ūkinę komercinę veiklą.

4.1.8. Sistemos tvarkytojas turi teisę tikrinti Teikėjo atitiktį Sutarties 3.3 papunktyje nurodytiems kriterijams ne rečiau kas tris mėnesius. Teikėjui nebeatitinkant nurodytų kriterijų, Sistemos tvarkytojas turi teisę imtis vienos iš toliau nurodytų priemonių:

4.1.8.1. nutraukti Sutartį Sutarties XII skyriuje nustatyta tvarka;

4.1.8.2. reikalauti sumokėti Sutarties 3.5 papunktyje nurodytą sumą į Sistemos tvarkytojo sąskaitą.

4.1.9. Sistemos tvarkytojas turi teisę duoti nurodymus ir pateikti papildomus dokumentus ar instrukcijas, siekdamas užtikrinti greitą ir efektyvų Paslaugų teikimą.

4.1.10. Sistemos tvarkytojas įsipareigoja vykdyti kitus šioje Sutartyje numatytus įsipareigojimus.

4.2. Teikėjo teisės ir pareigos:

4.2.1. Teikėjas įsipareigoja užtikrinti tinkamą VEĮP duomenų perdavimą, o perduodant asmens duomenis, jų saugumą ir slaptumą.

4.2.2. Teikėjas įsipareigoja savarankiškai apsirūpinti VEĮP duomenims teikti reikalinga technine ir programine įranga ir (ar) kitais materialiniais ištekliais, atsakyti už blogą VEĮP duomenų kokybę.

4.2.3. Teikėjas įsipareigoja nedelsdamas informuoti Sistemos tvarkytoją apie bet kokias aplinkybes, trukdančias teikti VEĮP duomenis.

4.2.4. Teikėjas įsipareigoja VEĮP duomenis teikti pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias.

4.2.5. Teikėjas įsipareigoja užtikrinti kibernetinės saugos priemones (kompiuteriai, slaptažodžiai turi būti nepasiekiami asmenims, kurie neturi įgaliojimų juos naudoti)..

4.2.6. Teikėjas įsipareigoja užtikrinti bet kokios informacijos, kuri tapo žinoma, konfidencialumą visą Sutarties galiojimo laikotarpį, taip pat pasibaigus Sutarčiai, išskyrus atvejus, kai privaloma atskleisti duomenis įstatymo numatyta tvarka.

4.2.7. Teikėjas įsipareigoja vykdyti teisėtus Sistemos tvarkytojo nurodymus, susijusius su Sutarties vykdymu. Jeigu Teikėjas mano, kad Sistemos tvarkytojo nurodymai viršija Sutarties reikalavimus, jis apie tai praneša Sistemos tvarkytojui per 5 (penkias) darbo dienas nuo tokio nurodymo gavimo dienos.

4.2.8. Teikėjas įsipareigoja laikytis visų Sistemos tvarkytojo šalyje galiojančių įstatymų ir kitų teisės aktų nuostatų ir užtikrinti, kad jų laikytųsi jo darbuotojai. Teikėjas garantuoja Sistemos tvarkytojui nuostolių atlyginimą, jei Teikėjas ar jo darbuotojai nesilaikytų minėtų įstatymų ir kitų teisės aktų ir dėl to būtų pateikti kokie nors reikalavimai ar pradėti procesiniai veiksmai.

4.2.9. Teikėjas įsipareigoja savo sąskaita apsaugoti ir apginti Sistemos tvarkytoją nuo bet kokių ieškinių, reikalavimų, nuostolių ar žalos, kylančios iš bet kokio Teikėjo veikimo ar neveikimo, vykdant sutartį, įskaitant ir bet kokius bet kokių teisinių nuostatų pažeidimus arba trečios šalies teisių į patentus, prekinius ženklus ir kitas intelektinės bei pramoninės nuosavybės formas pažeidimus.

4.2.10. Teikėjas įsipareigoja vykdyti veiksmus, kurie nėra apibrėžti Sutartyje ir (ar) jos prieduose, bet yra būtini Sutarties tikslui pasiekti, ir kurie iš esmės yra Teikėjo pareigų dalis.

4.2.11. Teikėjas įsipareigoja, vykdant Sutartį ir po Sutarties pabaigos nustačius, kad vykdant sutartį buvo trūkumų, klaidų, netikslumų, neatlygintinai ištaisyti visus netikslumus, klaidas ar trūkumus bei padengti visus dėl netinkamo Paslaugų suteikimo Sistemos tvarkytojo patirtus nuostolius.

4.2.12. Teikėjas įsipareigoja išnagrinėti ir atsakyti į Sistemos tvarkytojo pastabas ir pretenzijas dėl Sutarties įgyvendinimo per 3 (tris) darbo dienas nuo šių pastabų pateikimo.

4.2.13. Teikėjas įsipareigoja teikdamas VEĮP duomenis vadovautis Aprašu ir šia Sutartimi.

4.2.14. Teikėjas įsipareigoja vykdyti kitus, šioje Sutartyje numatytus įsipareigojimus.

4.2.15. Teikėjas turi teisę atsisakyti vykdyti Sutartį, jei Sistemos tvarkytojas nepašalina Teikėjo įspėjime nurodytų aplinkybių, kliudančių tinkamai atlikti šia Sutartimi numatytą užduotį, jei šios aplinkybės priklauso nuo Sistemos tvarkytojo valios.

4.2.16. Teikėjas turi teisę pasitelkti Subteikėjus Paslaugai vykdyti.

4.2.17. Pasirašydamas šią Sutartį, Teikėjas pripažįsta, kad susipažino su VEĮP sistemos naudotojo vadovu, esančiu tinklalapyje www.lakd.lt, ir su juo supažindino atsakingus už Sutarties vykdymą darbuotojus.

**V. ŠALIŲ ATSAKOMYBĖ**

5.1. Teikėjas yra visiškai atsakingas už žalą, padarytą tretiesiems asmenims, jų turtui, teikiant Sutartyje numatytas Paslaugas. Teikėjas taip pat atsako už subteikėjo, jo įgaliotų atstovų ir darbuotojų veiksmus arba neveikimą.

5.2. Šalys teisės aktų nustatyta tvarka atsako už bet kokį teisės aktų, šios Sutarties ir jos priedų reikalavimų pažeidimą.

5.3. Šalys privalo atlyginti viena kitai visus nuostolius, patirtus dėl šioje Sutartyje numatytų įsipareigojimų nevykdymo ar netinkamo vykdymo.

**VI**.  **ASMENS DUOMENŲ APSAUGA**

6.1. Sistemos tvarkytojas ir Teikėjas savo veikloje privalo užtikrinti asmens duomenų apsaugą pagal galiojančius Lietuvos Respublikos teisės aktus. Šie duomenys laikomi paslaptyje ir naudojami tik Sutarčiai vykdyti. Tretiesiems asmenims minėti duomenys gali būti atskleisti tik Lietuvos Respublikos teisės aktų nustatytais atvejais.

**VII. NENUGALIMA JĖGA (*force majeure*)**

7.1. Šalys visiškai ar iš dalies atleidžiamos nuo šios Sutarties ar jos dalies įsipareigojimų vykdymo, jei tai įvyko dėl nenugalimos jėgos, atsiradusios po šios Sutarties pasirašymo. Nenugalimos jėgos faktą turi įrodyti šalis, nevykdanti ar nebegalinti vykdyti Sutartyje nustatytų įsipareigojimų.

7.2. Nenugalimos jėgos aplinkybės turi būti patvirtintos Lietuvos Respublikos civilinio kodekso, Lietuvos Respublikos Vyriausybės 1996 m. liepos 15 d. nutarimo Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“ ir Lietuvos Respublikos Vyriausybės 1997 m. kovo 13 d. nutarimo Nr. 222 „Dėl Nenugalimos jėgos (force majeure) aplinkybes liudijančių pažymų išdavimo tvarkos patvirtinimo“ nustatyta tvarka.

7.3. Apie tokių aplinkybių atsiradimą Šalis viena kitai įsipareigoja pranešti ne vėliau kaip per 15 (penkiolika) kalendorinių dienų nuo aplinkybių atsiradimo. Nepranešimas neatleidžia nuo Sutartyje numatytų įsipareigojimų vykdymo.

**VIII. KONFIDENCIALUMAS**

8.1. Šalys įsipareigoja neatskleisti jokios viena kitai vykdant šią Sutartį suteiktos informacijos ir neskelbti visos ar dalies šios informacijos jokiai trečiajai šaliai, prieš tai negavus kitos Sutarties Šalies sutikimo raštu, nebent toks atskleidimas yra būtinas pagal Šaliai taikomus įstatymus bei teisės aktus.

8.2. Šalis, pažeidusi šios Sutarties 10.1 papunktyje numatytą konfidencialumo pareigą, privalo atlyginti kitai Šaliai visus konfidencialios informacijos atskleidimo ar panaudojimo tikslais, nesusijusiais su šios Sutarties vykdymu, padarytus nuostolius, įskaitant ir negautas pajamas.

8.3. Šalys susitaria, kad šios Sutarties 10.1 ir 10.2 papunkčiuose numatyti su konfidencialumu susiję Šalių įsipareigojimai netaikomi visuotinai prieinamai ar viešai paskelbtai informacijai.

**IX. SUTARTIES GALIOJIMAS IR NUTRAUKIMAS**

9.1. Sutartis įsigalioja nuo momento, kai ją pasirašo abi Šalys, ir galioja neterminuotai.

9.2. Sistemos tvarkytojas gali nutraukti šią Sutartį vienašališkai, nesikreipdamas į teismą, įspėjęs apie tai Teikėją raštu, prieš 30 (trisdešimt) kalendorinių dienų.

9.3. Teikėjas gali nutraukti šią Sutartį vienašališkai, įspėjęs Sistemos tvarkytoją ne vėliau kaip prieš 30 (trisdešimt) kalendorinių dienų.

9.4. Šalys gali bet kada nutraukti šią Sutartį atskiru rašytiniu susitarimu.

9.5. Kiekviena Šalis turi teisę nutraukti Sutartį, jeigu kita Šalis padaro esminį Sutarties pažeidimą ir jo nepašalina per 3 (trijų) darbo dienų terminą. Tokiu atveju Sutartis laikoma nutraukta nuo kitos po trečiosios darbo dienos einančios dienos.

9.6. Šalis, dėl kurios kaltės Sutartis buvo nutraukta Sutarties 11.5 papunktyje numatytu atveju, privalo atlyginti kitai Šaliai visus dėl to atsiradusius nuostolius.

**X. GINČŲ SPRENDIMAS IR TAIKYTINA TEISĖ**

10.1. Ginčai ar kiti nesutarimai tarp šios Sutarties Šalių sprendžiami Šalių įgaliotų atstovų derybomis, remiantis šia Sutartimi, Lietuvos Respublikos įstatymais ir sąžiningumo, protingumo ir teisingumo principais. Iškilusiam ginčui ir (ar) nesutarimui spręsti kiekviena Šalis deleguoja po 2 (du) tinkamai įgaliotus atstovus.

10.2. Jeigu bet kokio ginčo ar kito nesutarimo, kylančio iš šios Sutarties, Šalims nepavyko išspręsti tarpusavio derybomis per 30 (trisdešimt) dienų, jis sprendžiamas teisme pagal Sistemos tvarkytojo buveinės vietą.

10.3. Šiai Sutarčiai taikoma ir jos nuostatos aiškinamos, remiantis Lietuvos Respublikos įstatymais.

**XI. BAIGIAMOSIOS NUOSTATOS**

11.1. Paslaugai teikti reikalingus duomenis (pvz., prisijungimo, įrenginių konfigūravimo, parametrų ir kt. duomenis) Sistemos tvarkytojas Teikėjui perduoda elektroniniu paštu ar kitomis ryšio priemonėmis.

11.2. Teikėjas užtikrina gautų duomenų saugumą nuo jų neteisėto naudojimo ar platinimo trečiosioms šalims.

11.3. Sistemos tvarkytojas įsipareigoja pateikti Teikėjui duomenų saugumo užtikrinimo reikalavimų, numatytų teisės aktuose, dokumentus, o Teikėjas – su šia medžiaga supažindinti už sutarties vykdymą atsakingus asmenis.

11.4. Teikėjas įsipareigoja Sistemos tvarkytojo informaciniais ištekliais tvarkomų duomenų neperduoti tretiesiems asmenims ir nenaudoti jų savo tikslams Sutarties įgyvendinimo metu ir po Sutarties įgyvendinimo ar nutraukimo.

11.5. Teikėjas, atskleidęs tretiesiems asmenims Sistemos tvarkytojo informaciniais ištekliais tvarkomus duomenis, atsako Lietuvos Respublikos įstatymų numatyta tvarka bei atlygina padarytus nuostolius, atsiradusius dėl neteisėto šių duomenų panaudojimo.

11.6. Vykdydamos šią Sutartį, Šalys vadovaujasi Lietuvos Respublikos civiliniu kodeksu, Lietuvos Respublikos įstatymais, teisės aktais, reglamentuojančiais informacinių sistemų kūrimą, tobulinimą ir priežiūrą, ir kitais teisės aktais.

11.7. Šalys neturi teisės perduoti trečiajam asmeniui reikalavimo teisės pagal šią Sutartį be rašytinio kitos šalies sutikimo.

11.8. Sutartis sudaryta lietuvių kalba 2 (dviem) egzemplioriais, turinčiais vienodą juridinę galią, iš kurių po vieną tenka Teikėjui ir Sistemos tvarkytojui.

11.9. Ši Sutartis gali būti pakeista ir (ar) papildyta tik rašytiniu Šalių tinkamai pasirašytu susitarimu.

11.10. Šalys pareiškia, kad atskleidė viena kitai visą joms žinomą informaciją, turinčią esminės reikšmės Sutarčiai sudaryti ir vykdyti.

11.11. Visos Sutartyje nurodytos sąlygos buvo Šalių individualiai aptartos. Jei viena iš Sutarties sąlygų yra ar tampa negaliojanti, tai neturi įtakos kitų šios Sutarties sąlygų galiojimui. Negaliojanti sąlyga turi būti pakeista kita galiojančia sąlyga, kuri būtų artimiausia pakeičiamos sąlygos reikšmei.

11.12. Sutartis apima visus ankstesnius Šalių įsipareigojimus, susijusius su Sutarties dalyku, ir pakeičia bet kuriuos ankstesnius tiek žodinius, tiek rašytinius susitarimus dėl ketinimų šios Sutarties objekto atžvilgiu.

11.13. Neatskiriamos šios Sutarties dalys yra šie Sutarties priedai:

11.13.1. Priedas Nr. 1 – Kontaktiniai asmenys;

11.13.2. Priedas Nr. 2 – VEĮP vietų sąrašas.

**XIII. ŠALIŲ REKVIZITAI IR PARAŠAI**

|  |  |
| --- | --- |
| **Sistemos tvarkytojas:****VĮ Lietuvos automobilių kelių direkcija** J. Basanavičiaus g. 36, LT-03109 VilniusĮmonės kodas 188710638Telefonas (8 5) 232 9600El. paštas lakd@lakd.ltA. s. LT387300010001698133Bankas „Swedbank“, ABBanko kodas 73000**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **Teikėjas:****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

**VIEŠŲJŲ IR PUSIAU VIEŠŲJŲ ELEKTROMOBILIŲ ĮKROVIMO PRIEIGŲ INFORMACINEI SISTEMAI DUOMENŲ TEIKIMO IR (AR) GAVIMO SUTARTIES**

**Nr. \_\_\_\_\_**

**PRIEDAS Nr. 1**

**1. Kontaktiniai asmenys:**

**Teikėjas:**

|  |  |  |  |
| --- | --- | --- | --- |
| **Atsakomybė** | **Vardas, pavardė** | **Tel. Nr.** | **El. Paštas** |
|  |  |  |  |
|  |  |  |  |
|  |  |  |  |

**Sistemos tvarkytojas:**

|  |  |  |  |
| --- | --- | --- | --- |
| **Atsakomybė** | **Vardas, pavardė** | **Tel. Nr.** | **El. Paštas** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |  |
| --- | --- |
| **Sistemos tvarkytojas:****VĮ Lietuvos automobilių kelių direkcija** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **Teikėjas:****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

**VIEŠŲJŲ IR PUSIAU VIŠŲJŲ ELEKTROMOBILIŲ ĮKROVIMO PRIEIGŲ INFORMACINEI SISTEMOAI DUOMENŲ TEIKIMO IR (AR) GAVIMO SUTARTIES**

**Nr. \_\_\_\_\_**

**PRIEDAS Nr. 2**

**VEĮP vietų sąrašas:**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **VEĮP koordinatės** | **VEĮP adresas (gatvė, miestas, pašto kodas)** | **Įkrovimo galimybės (galia, įkrovimo standartai)** | **Jungčių tipai (kištukai, rozetės, indukcinės kilpos, kt.)** | **Darbo valandos** | **Atsiskaitymo už paslaugas būdai** |
| 1 |  |  |  |  |  |  |
| 2 |  |  |  |  |  |  |
| 3 |  |  |  |  |  |  |

|  |  |
| --- | --- |
| **Sistemos tvarkytojas:****VĮ Lietuvos automobilių kelių direkcija** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **Teikėjas:****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |